Forza Italia
Forza Italia a l'é un partì polìtich italian ëd sentr-drita, fondà ant ël 1994 da Silvio Berlusconi, che a l'é sempre stàit sò segretari. 

Soe ideje a son ël liberism, ël conservatorism e ël cristianésim democràtich. A aderìa al Partì Popolar Europengh (PPE), dont a l'era ël partì italian prinsipal. 

A l'ha vagnà a le elession dël 1994 an vnisend ël prim partì për nùmer d'eletor, col 21% dij vòt. Ant l'Italia setentrional a l'é presentasse ant na coalission ciamà Polo delle Libertà, ansema a Lega Nord e CCD; ant l'Italia meridional a l'é presentasse ant na coalission ciamà Polo del Buon Governo, ansema a Forza Alleanza Nazionale, CCD e Unione di Centro. A l'ha goernà l'Italia da l'11 ëd magg al 22 dë dzèmber 1994. 

A l'é peui tornà al govern dal 2001 al 2006, con na coalission ciamà Casa delle Libertà, an aleansa con Lega Nord, Alleanza Nazionale e CCD-CDU/UDC. Forza Italia a torna a governé dal 2008, ma dal 2009 ël partì a confluiss ant ël Popolo delle Libertà (PDL).

Ij mémber prinsipaj a l'ero Giulio Tremonti, Roberto Formigoni, Claudio Scajola, Fabrizio Cicchitto, Renato Brunetta, Renato Schifani, Guido Crosetto, Mariastella Gelmini, Beatrice Lorenzin, Mara Carfagna, Franco Frattini, Niccoló Ghedini, Maurizio Lupi, Mario Mauro, Angelino Alfano, Gaetano Quagliariello e Marcello Dell'Utri. 

Forza Italia a l'é staita arfondá ant ël 2013, quand che Angelino Alfano a l'é separasse dal PdL e a l'ha fondá l'NCD. 

Ij sò mèmber prinsipaj a son Renato Brunetta, Mariastella Gelmini, Antonio Tajani, Maurizio Gasparri, Sestino Giacomoni, Mara Carfagna e Annamaria Bernini. 

Sò color a l'é sempre stait ël celest e sò inn a l'é "Forza Italia". A fa ancora part dël Partì Popolar Europengh.

Partì polìtich